Document ID: /roh_data/filtered/fineweb-2-filterrobots_roh.jsonl.gz/69311

Cumplettaziun dal Cudesch civil svizzer/2/gieu e scumessa
|Questo testo è incompleto.|
|◄||2 - garanzia||2 - renta vitalizia||►|
Art. 513
1 Il gieu e la scumessa na dattan betg in dretg da far pretensiuns.
2 Il medem vala per emprests da daners e per pajaments anticipads che vegnan fatgs sapientivamain per als duvrar per gieus e per scumessas sco er per fatschentas differenzialas e per fatschentas da furniziun concernent rauba u valurs da bursa che han il caracter d’in gieu u d’ina scumessa.
Art. 514
1 Ina renconuschientscha da debits u in’obligaziun tras ina cambiala per cuvrir summas da gieus u da scumessas na po betg vegnir fatga valair, malgrà ch’ella è vegnida consegnada; resalvads èn ils dretgs che terzas persunas da buna fai han concernent las vaglias. IV. Garanzia per uffizis publics e per servetschs publics A. Pretensiuns senza dretg da purtar plant B. Renconuschientscha da debits e pajament voluntarDretg d’obligaziuns 194 220
2 In pajament che vegn prestà voluntarmain po mo vegnir pretendì enavos, sche l’execuziun dal gieu u da la scumessa tenor plan è vegnida impedida per casualitad u tras il retschavider u sche quel è sa fatg culpabel d’ina malonestadad.
Art. 515
1 Da lottarias u da trair la sort naschan pretensiuns mo, sche talas acziuns èn vegnidas permessas da l’autoritad cumpetenta.
2 Sche questa permissiun manca, vegn ina tala pretensiun tractada tenor las disposiziuns davart ils debits da gieu.
3 Lottarias e contracts da trair la sort ch’èn permess a l’exteriur giaudan ina protecziun legala en Svizra mo, sche l’autoritad svizra cumpetenta ha permess la vendita dals numers da lottaria e da las bistgettas.
Art. 515a230
Da gieus da fortuna che vegnan fatgs en bancas da gieu naschan pretensiuns accusablas, premess che la banca da gieu saja vegnida approvada da l’autoritad cumpetenta.